钦定古今图书集成/理学汇编/文学典/第173卷 > 徐师曾文体明辩 > 《连珠》
## 钦定古今图书集成/理学汇编/文学典/第173卷 > 徐师曾文体明辩 > 《连珠》

按：《连珠》者，假物陈义以通讽谕之词也。连之为言，贯
也，穿贯情理，如珠之在贯也。盖自扬雄综述碎文，肇
为连珠，而班固、贾逵、傅毅之流，受诏继作。傅元乃云
“兴于汉章之世”，误矣。然其云“辞丽言约，合于古诗讽
兴之义”，则不易之论也。其体辗转，或二或三，皆骈偶
而有韵。故工于此者，必使义明而词净，事圆而音泽，
否则恶能免于《刘勰》之诮邪。